เพื่อนนัดกันมากินที่ร้านนี้ กะจะมาจกส้มตำกับเพื่อน คนเยอะมากตอนค่ำๆ แต่อาหารมาเร็ว และจานใหญ่มากค่ะ รสชาติแซ่บมาก เราสั่งส้มตำไข่เค็ม ให้ไข่มาเยอะแต่รสเฉยๆ ส่วนลาบเป็ดเผ็ดมากถึงมากที่สุด เราชอบต้มแซ่บกระดูกอ่อนก็อร่อย กรุบกรอบดีค่ะ ส่วนตำซั่วที่เป็นชื่อร้านมีส่วนผสมของปลาร้า เราเลนขอบายค่ะ

แนะนำไก่ย่างและเมนูที่มีคอหมูย่างเป็นส่วนผสมค่ะ น้ำตกคอหมูย่าง และคอหมูย่างล้วนอร่อยเลย แต่น้ำจิ้มสูตรหวานไม่ค่อยโดนเท่าไหร่ รวมๆ แล้วเราเฉยๆ แต่ถือว่าเป็นที่ๆ ดีสำหรับเม้ามอยกับเพื่อนนะคะ